Diari Oficial de la Generalitat Valenciana


Sumari del DOGV 5284, del 20-06-2006 (2006/7273)

ORDRE de 15 de juny de 2006, de la Conselleria d'Economia, Hisenda i Ocupació, per la qual es modifica l'annex III del Reglament de Màquines Recreatives i d'Atzar aprovat pel Decret 155/1998, de 29 de setembre, modificat pel Decret 192/2001, de 19 de desembre, del Govern.
--------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2006/06/15/(1)/dof/vci/html**

### Dades del document

Número de DOGV
:   5284

Data del DOGV
:   20-06-2006

Secció del DOGV
:   I. DISPOSICIONS GENERALS

Número del document
:   2006/7273


Data del document
:   15-06-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * legislació
    * joc d'atzar
    * joc automàtic
    * establiment de jocs
    * reglamentació comercial

ORDRE de 15 de juny de 2006, de la Conselleria d'Economia, Hisenda i Ocupació, per la qual es modifica l'annex III del Reglament de Màquines Recreatives i d'Atzar aprovat pel Decret 155/1998, de 29 de setembre, modificat pel Decret 192/2001, de 19 de desembre, del Govern. [2006/F7273]  
El Reglament de Màquines Recreatives i d'Atzar, aprovat pel Decret 155/1998, de 29 de setembre, modificat pel Decret 192/2001, de 19 de desembre, del Govern Valencià, establix l'obligació que les referides màquines que es troben en explotació han de portar necessàriament incorporada, entre altres documents, la Guia de Circulació amb els requisits que s'indiquen en el dit reglament, que s'ajustarà al model normalitzat que figura en l'annex III.  
El model que apareix en l'annex mencionat és l'elaborat per la Comissió Nacional de Joc del Ministeri de l'Interior, que és també l'organisme que, fins a la data, subministra les guies de circulació als fabricants. Este organisme, ateses les competències que té en l'actualitat, no pot continuar expedint este document, per la qual cosa ha deixat de subministrar-lo i és urgent que l'emeta esta comunitat autònoma, ja que és un document exigit pel reglament mencionat.  
Tenint en compte que la Comunitat Valenciana exercix competència exclusiva en matèria de casinos, jocs i apostes, amb l'única exclusió de les apostes mútues esportivobenèfiques, i que la matèria de joc es troba regulada per la Llei 4/1988, de 3 de juny, del Joc de la Comunitat Valenciana, i pels decrets del Govern Valencià que, en desplegament de la dita llei, han aprovat els reglaments de cada sector, així com per les ordres que recullen aspectes concrets, s'entén necessari que la Guia de Circulació que emet el fabricant i acompanya les màquines, s'ajuste a un model normalitzat i autoritzat per la Generalitat, i concretament per la conselleria competent en matèria de joc.  
Per tot això, i en virtut del que disposa la disposició addicional primera, del Decret 155/1998, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar, modificat pel Decret 192/2001, del Govern Valencià, i amb informe previ de la Comissió de Joc de la Comunitat Valenciana,  
ORDENE  
Article únic  
Es modifica l'annex III del Reglament de Màquines Recreatives i d'Atzar aprovat pel Decret 155/1998, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar, modificat pel Decret 192/2001, del Govern Valencià, que s'inserix com annex d'esta ordre.  
DISPOSICIÓ TRANSITÒRIA  
A l'entrada en vigor de la present ordre les guies de circulació que estiguen emparades per la corresponent autorització d'explotació mantindran la seua validesa mentre la conserve la dita autorització d'explotació.  
DISPOSICIÓ FINAL  
La present ordre entrarà en vigor l'endemà de la publicació en el Diari Oficial de la Generalitat.  
València, 15 de juny de 2006  
El conseller d'Economia Hisenda i Ocupació,  
GERARDO CAMPS DEVESA


Còpia Permalink ELI